Document ID: 31996D0692

ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Νοεμβρίου 1996 για την παρακολούθηση του προγράμματος της Δανίας για την παρακολούθηση και τον έλεγχο της ύπαρξης σαλμονέλας στα πουλερικά (Το κείμενο στη δανική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (96/692/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/117/ΕΟΚ του Συμβουλίου, της 17ης Δεκεμβρίου 1992, για τα μέτρα προστασίας από ορισμένες ζωονόσους και ορισμένους ζωονοσογόνους παράγοντες στα ζώα και τα προϊόντα ζωικής προέλευσης, προκειμένου να αποφευχθούν οι εστίες λοιμώξεων και δηλητηριάσεων που οφείλονται στα τρόφιμα (1), όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 8 παράγραφος 3 δεύτερη περίπτωση,
Εκτιμώντας:
ότι, με την απόφαση 94/507/ΕΚ (2), η Επιτροπή ενέκρινε το πρόγραμμα για την παρακολούθηση και τον έλεγχο της ύπαρξης σαλμονέλας στα πουλερικά, το οποίο υπεβλήθη από τη Δανία 7
ότι, με επιστολές της 30ής Μαΐου 1996, της 25ης Σεπτεμβρίου 1996 και της 29ης Οκτωβρίου 1996, οι δανικές αρχές γνωστοποίησαν στην Επιτροπή τις τροποποιήσεις που έγιναν στο αρχικό πρόγραμμα προκειμένου να ληφθούν υπόψη οι εξελίξεις στην επιδημιολογία της σαλμονέλας στα πουλερικά 7
ότι οι προαναφερθείσες τροποποιήσεις συμβαδίζουν με τις κοινοτικές διατάξεις που προβλέπονται στο συγκεκριμένο τομέα, και ιδίως με εκείνες του άρθρου 8 παράγραφος 2 της οδηγίας 92/117/ΕΟΚ 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνονται οι τροποποιήσεις της Δανίας στο πρόγραμμα για την παρακολούθηση και τον έλεγχο της ύπαρξης σαλμονέλας στα πουλερικά.
Άρθρο 2
Η Δανία θεσπίζει τις νομοθετικές, κανονιστικές και διοικητικές διατάξεις που απαιτούνται για να εφαρμοστούν οι τροποποιήσεις του προγράμματός της που αναφέρονται στο άρθρο 1.
Άρθρο 3
Η παρούσα απόφαση απευθύνεται στο Βασίλειο της Δανίας.
Βρυξέλλες, 26 Νοεμβρίου 1996.

Labels: 0
18
6